"فرانسا‌-داکی تورک و مسلمان توپلومون مسجید و درنک‌لری‌نین تهلوکه‌سیزلیگی اوچون بوتون لازیمی تدبیرلرین گؤرولمه‌سینی گؤزلییریک".
بونو خاریجی ایشلر ناظیری مولود چاووش اوغلو سپتامبرین 5-ده رسمی سفر اوچون پایتاخت آنکارادا اولان فرانسانین خاریجی ایشلر ناظیری کاترین کولونا ایله ناظیرلیک بیناسیندا کئچیریلن بیرگه مطبوعات کنفرانسیندا دئییب.
تورکیه ایله فرانسانین سیاسی، اقتصادی و مدنی ساحه‌لرده تاریخی علاقه‌لری اولان ایکی اؤلکه اولدوغونو قئید ائدن چاووش اوغلو فرانسا‌لی همکاری ایله گؤروشده بولگه سل و قلوبال چاغیریش‌لارا قارشی امکداش‌لیغی داوام ائتدیرمک باره‌ده راضیلیغا گلدیک‌لرینی بیلدیریب.
مولود چاووش اوغلو فرانسا-دا یاشایان تورک‌لرین تورکیه ایله علاقه‌لرینی داوام ائتدیره‌رک فرانسیز جمعیتینه ان یاخشی شکیلده اویغونلاشما‌لارینی آرزولادیق‌لارینی ایفاده ائده‌رک، فرانسانین بو مسئله‌لری آسان‌لاش‌دیرا‌جاق و تشویق ائده‌جک آددیم‌لار آتماسی‌نین واجیب اولدوغونو قئید ائدیب.
چاووش اوغلو فرانسانین تورک ایجماسینا عایید مسئله‌لرده ساغلام دوشونجه‌سینی قورویاجاغینا ایناندیغینی قئید ائده‌رک دئییب کی، تأسف کی، آوروپادا عیرقچی‌لیک و آنتی-ایسلامیزمین آرتماسی هامیمیزی ناراحات ائدیر. عیرقچی‌لیک و هر جور فوبیا ایله، ایسلام دوشمنچیلیغی، آنتی‌سمیتیزم و یا خریستیان‌لیق، اکسترمیزمله موباریزنی داوام ائتدیرمک بیزیم اوچون فایدا‌لی اولاردی.
مولود چاووش اوغلو خصوصیله مرکزی سیاستچی‌لرین منفی چیخیش‌لاری‌نین گله‌جکله باغلی ناراحات‌لیق‌لاری آرتیردیغینی وورغولاییب:.
"فرانسا-‌داکی تورک و مسلمان ایجماسی‌نین مسجید و درنک‌لری‌نین تهلوکه‌سیزلیگی اوچون بوتون لازیمی تدبیرلرین گؤرولمه‌سینی گؤزلییریک".
فرانسانین خاریجی ایشلر ناظیری کولونا دا اؤز نؤوبه‌سینده دئییب:
"بیزیم زامان-زامان فرق‌لی تحلیل‌لریمیز اولا بیلر. اما بو همیشه بئله اولمور. زامان-زامان تحلیل‌لریمیز عینی‌دیر. اونا گؤره ده آرامیزدا فیکیر آیری‌لیق‌لاری اولسا دا راضیلاشدیغیمیز و موذاکیره ائتدیگیمیز مسئله‌لرین سایینی آرتیراق" .
